**Beirniadaeth Cystadleuaeth 324**

**Prosiect Gwyddonol Bl. 7, 8 a 9: Cyflwyno adroddiad o hyd at 1,000 o eiriau**

**Beirniad: Dr Llinos Roberts, Prifysgol Abertawe**

**1af Caru Gwyddoniaeth**

**2il Gwalch Direidus**

**3ydd Meibion y Mynydd**

**Pam Mae Pengwiniaid yn Cwtsio**

**Grwp Dolau Del**

*Strwythur*: Strwythur clir ac isbenawdau addas

*Cyflwyniad:* Byddai mwy o wybodaeth a ffeithiau am y pengwiniaid yn y cyflwyniad wedi bod yn fuddiol ac wedi cyfoethogi’r prosiect.

*Hypothesis*: Rhagdybiaeth synhwyrol a phwrpasol ar gyfer yr arbraf

*Dull*: Hoff iawn o ddull yr arbrawf yma er mwyn dangos effaith symudiad tymheredd. Efallai byddai wedi gwneud mwy o synnwyr cynnwys yr arbrawf arth cyn cyflwyno’r canlyniadau. Byddai hyn wedi cryfhau strwythur a llif y prosiect. Roedd y diagram ychydig yn anneglur.

*Canlyniadau*: Y canlyniadau wedi eu cyflwyno’n glir ar ffurf tabl a graff oedd yn hawdd eu deall.

*Casgliad/Gwerthusiad*: Roedd y canlyniadau yn cefnogi eich rhagdybiaeth a’r awgrymiadau a restrir yn addas er mwyn gwella ansawdd yr arbrawf

Sylwadau Cyffredinol: ***Arbrawf diddorol ac adroddiad clir. Byddai mwy o wybodaeth yn y cyflwyniad wedi bod yn fuddiol a dadansoddiad mwy sylweddol yn y casgliad hefyd wedi cyfoethogi’r prosiect.***

**Pam Mae Pengwiniaid yn Cwtsio**

**Meibion y Mynydd**

*Strwythur*: Strwythur clir ac isbenawdau addas

*Cyflwyniad*: Cyflwyniad oedd yn rhoi ychydig o gefndir a ffeithiau am y pwnc dan sylw. Byddai ychydig mwy o wybodaeth/ffeithiau yma wedi cyfoethogi’r darn ymhellach.

*Hypothesis*: Rhagdybiaeth synhwyrol a phwrpasol ar gyfer yr arbraf

*Dull*: Hoff iawn o ddull yr arbrawf yma er mwyn dangos effaith symudiad tymheredd. Efallai byddai wedi gwneud mwy o synnwyr cynnwys yr arbrawf arth cyn cyflwyno’r canlyniadau. Byddai hyn wedi cryfhau strwythur a llif y prosiect.

*Canlyniadau*: Y canlyniadau wedi eu cyflwyno’n glir ar ffurf tabl a graff oedd yn hawdd eu deall.

*Casgliad/Gwerthusiad*: Roedd y canlyniadau yn cefnogi eich rhagdybiaeth a’r awgrymiadau a restrir yn addas er mwyn gwella ansawdd yr arbrawf

Sylwadau Cyffredinol: ***Arbrawf diddorol ac adroddiad clir. Byddai dadansoddiad mwy sylweddol yn y casgliad wedi cyfoethogi’r prosiect.***

**Gwneud Hydrogen**

**Caru Gwyddoniaeth**

*Strwythur*: Prosiect hynod o ddiddorol a’r adroddiad wedi ei strwythuro’n glir

*Cyflwyniad:* Y dewis pwnc yn amserol a’r rhesymau personol dros ddewis yr arbrawf yma yn cyfoethogi’r darn a’i osod yn ei gydestyn.

*Dull:* Holl gamau yr arbrawf wedi eu rhestru yn fanwl a gwaith ymchwil a pharatoi trylwyr. Arbrawf heriol ond roedd y dull wedi ei esbonio’n yn glir fel bod modd dilyn yn rhwydd. Lluniau hefyd yn helpu esbonio pob cam o’r arbrawf.

*Canlyniadau:* Llongyfarchiadau am lwyddo creu Hydrogen!

*Casgliad/Gwerthusiad*: Awgrymiadau synhwyrol am pa gamau allai wella ansawdd yr arbrawf

Sylwadau Cyffredinol: ***Wedi mwynhau darllen y prosiect yma’n fawr. Gwaith ymchwil manwl ac arbrawf heriol. Yr adroddiad wedi ei gyflwyno yn glir gan gadw diddordeb y darllenydd o’r cychwyn. Llongyfarchiadau!***

**Ydy Diodydd Chwaraeon yn Cynnwys Mwy o Electrolytau na Diodydd Naturiol**

**Gwalch Direidus**

*Strwythur*: Strwythur clir a phrosiect hynod ddiddorol. Y cyfan wedi ei rannu o dan is-benawdau pwrpasol

*Cyflwyniad:* Y cyflwyniad yn esbonio’n glir pam bod yr arbrawf yma wedi ei ddewis, a hyn wedi ei sbarduno gan y cynydd yn ngwerthiant diodydd egni. Mae’r cyflwyniad yn adlewyrchu gwaith ymchwil a darllen eang ac yn rhoi cynsail clir i’r adroddiad.

*Dull:* Mae’r dull wedi ei esbonio’n glir a’r diagram yn helpu atgyfnerthu hyn. Mae’r canlyniadau wedi eu casglu dros dri darlleniad, ac er bod hyn wedi ychwanegu at yr amser a gymerwyd i gyflawni’r arbrawf, mae cael data manwl fel hyn yn cyfoethogi dilysrwydd canlyniadau’r arbrawf

*Canlyniadau*: Mae’r canlyniadau wedi eu cyflwyno’n glir mewn dull tabl sy’n hawdd ei ddeall

*Casgliad/Gwerthusiad*: Casgliad braidd yn annisgwyl ac yn codi cwestiynau am honiadau rhai o’r diodydd ‘egni’. Byddai ychydig mwy o ddadansoddi wedi cyfoethogi’r arfrawf hyd yn oed yn fwy.

Sylwadau Cyffredinol: ***Arbrawf hynod ddiddorol wedi ei ddylunio’n grefftus a thrylwyr a’i gyflwyno’n glir. Ardderchog.***